**Ministru kabineta noteikumu projekta**

**„****Grozījums Ministru kabineta 2016.gada 24.maija noteikumos Nr.322 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta noteikumu projekts „Grozījums Ministru kabineta 2016.gada 24.maija noteikumos Nr.322 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” īstenošanas noteikumi”” (turpmāk – Projekts) sagatavots saskaņā ar Eiropas Savienības struktūrfondu un Kohēzijas fonda 2014. – 2020.gada plānošanas perioda vadības likuma 20.panta 6. un 13.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 24.maija noteikumi Nr.322 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” īstenošanas noteikumi” (turpmāk – MK noteikumi Nr.322) nosaka kārtību, kādā tiks īstenoti projekti 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” (turpmāk – 5.5.1.SAM) ietvaros.Projekts izstrādāts ar mērķi veikt grozījumu MK noteikumos Nr.322, nosakot MK noteikumu Nr.322 40.punktā agrāku izdevumu attiecināmības periodu, kas nodrošinās iespēju būvniecības darbus 5.5.1.SAM ietvaros īstenojamo projektu objektos uzsākt 2017.gada pirmajā pusgadā, tādējādi veicinot 5.5.1.SAM projektu īstenošanas uzsākšanu un finanšu rādītāju sasniegšanu, lai saņemtu Eiropas Reģionālās attīstības fonda finansējumu 5.5.1.SAM ietvaros.Atbilstoši MK noteikumu Nr.322 4.punktā noteiktajam, pirms uzsākt ierobežotu projektu iesniegumu atlasi, Kultūras ministrija sadarbībā ar Vides aizsardzības un reģionālās attīstības ministriju nodrošināja projektu ideju priekšatlasi un atbilstoši MK noteikumu Nr.322 21.punktā noteiktajam izveidoja projektu iesniedzēju sarakstu. Ministru kabinets ar 2016.gada 20.decembra rīkojumu Nr.779 „Par 5.5.1. specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” projektu iesniegumu iesniedzēju saraksta apstiprināšanu” (turpmāk – MK rīkojums Nr.779) apstiprināja projektu iesniedzēju sarakstu.Centrālā finanšu un līgumu aģentūra 2017.gada 6.martā ir izsludinājusi 5.5.1.SAM ierobežotu projektu iesniegumu atlasi, aicinot MK rīkojumā Nr.779 noteiktos projekta iesniedzējus, iesniegt projekta iesniegumus. MK noteikumu Nr.322 40.punkts nosaka, ka 5.5.1.SAM ietvaros izdevumi ir attiecināmi no vienošanās par projekta īstenošanu noslēgšanas dienas, izņemot projekta iesnieguma pamatojošās dokumentācijas sagatavošanas izmaksas, kas ir attiecināmas, ja tās ir radušās ne agrāk kā 2014.gada 1.janvārī.Ņemot vērā to, ka MK noteikumu Nr.322 9.3.apakšpunktā ir noteikts sasniedzamais finanšu rādītājs līdz 2018.gada 31.decembrim – sertificēti izdevumi ne mazāk kā 8 325 212 *euro* apmērā, kā arī to, ka ar MK rīkojumu Nr.779 ir apstiprināts projektu iesniedzēju saraksts, kur noteikti projektu iesniedzēji un to sadarbības partneri, kā arī atbalstāmie objekti, lai nodrošinātu savlaicīgu 5.5.1.SAM projektu īstenošanas uzsākšanu un finanšu rādītāju sasniegšanu, lai saņemtu Eiropas Reģionālās attīstības fonda atbalstu 5.5.1.SAM ietvaros, nepieciešams nodrošināt iespēju plānotos būvniecības darbus projektu ietvaros uzsākt pirms vienošanās par projekta īstenošanu noslēgšanas dienas, kā izdevumu attiecināmības periodu nosakot 2016.gada 20.decembri, kad Ministru kabinetā tika apstiprināts projektu iesniedzēju saraksts.Ņemot vērā to, ka šobrīd neviens projekta iesniegums 5.5.1.SAM projektu iesniegumu atlases ietvaros nav iesniegts, minētie grozījumi MK noteikumos Nr.322 vienlīdzīgi attieksies uz visiem potenciālajiem projektu iesniedzējiem.Ņemot vērā to, ka projektu ideju priekšatlases ietvaros netika vērtēts, kad varētu tikt uzsākti būvniecības darbi, grozījums nebūtu ietekmējis 5.5.1.SAM projektu ideju priekšatlases vērtēšanas gaitu un rezultātus. |
| 3. | Projekta izstrādē iesaistītās  institūcijas | Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar darbības programmā noteikto 5.5.1.SAM indikatīvā mērķa grupa ir pašvaldības, saistīto pakalpojumu sniedzēji (mazie, vidējie komersanti), iedzīvotāji, vietējie un starptautiskie tūristi. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām. |
| 3. | Administratīvo izmaksu monetārs novērtējums | Eiropas Savienības fondu administrēšanas izmaksas plānots segt no Eiropas Savienības struktūrfondu un Kohēzijas fonda 2014. – 2020.gada plānošanas perioda tehniskās palīdzības projekta līdzekļiem. |
| 4. | Cita informācija | Nav |

*Anotācijas III, IV, V un VI sadaļa –**Projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Vides aizsardzības un reģionālās attīstības ministrija kā 5.5.1.SAM sadarbības partneris plānošanā, Centrālā finanšu un līgumu aģentūra kā sadarbības iestāde un potenciālie projektu iesniedzēji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija |  Nav |

Kultūras ministre D.Melbārde

Vīza: Valsts sekretāra p.i. B.Zakevica

Krūmiņa 67330319

Linda.Krumina@km.gov.lv